《九日閒居读陶诗有怀 其四》
宋代·吴泳

天地大庐舍，谁使渠滔滔。拟如原卜居，卷屋皆波涛。

又思囚山原，匪虎吾狴牢。独惟安乐窝，邵子差雄豪。

驾言欲问津，蔽吾以蓬蒿。颇思振衣起，浊酒且自陶。

一生任运耳，目送冥鸿高。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。